PMIndiaData/PMIndiaSum huggingface dataset:
প্রাক্তন কেন্দ্রীয় মন্ত্রী শ্রীমতী সুষমা স্বরাজের জীবনাবসানে মন্ত্রিসভার শোক প্রকাশ

নতুন দিল্লির এইম্‌স-এ গত ৬ই অগাস্ট রাত্রে প্রাক্তন কেন্দ্রীয় মন্ত্রী শ্রীমতী সুষমা স্বরাজের দুঃখজনক প্রয়াণে কেন্দ্রীয় মন্ত্রিসভার পক্ষ থেকে শোক প্রকাশ করা হয়। শ্রীমতী স্বরাজের প্রয়াণে দেশ একজন বিশিষ্ট ও স্বতন্ত্র নেত্রী তথা এক অসাধারণ এক আইনসভার সদস্যকে হারাল। মন্ত্রিসভার শোক প্রস্তাব নিম্নরূপ : হরিয়ানার আম্বালায় ১৯৫২-র ১৪ই ফেব্রুয়ারি শ্রীমতী সুষমা স্বরাজের জন্ম। আম্বালা ক্যান্টনমেন্টের সনাতন ধর্ম কলেজ থেকে স্নাতক এবং চণ্ডীগড়ে পাঞ্জাব বিশ্ববিদ্যালয় থেকে আইনে স্নাতক ডিগ্রি অর্জন করেন। কানপুরের কৃষি বিশ্ববিদ্যালয়ের পক্ষ থেকে তাঁকে সাম্মানিক ডক্টরেট উপাধিতে ভূষিত করা হয়। ১৯৭৩-এ একজন আইনজীবী হিসেবে সুপ্রিম কোর্টে আইন চর্চা শুরু করেন। অতি অল্প বয়সেই শ্রীমতী স্বরাজ জনজীবনের সঙ্গে যুক্ত হয়ে পড়েন। ১৯৭৭-এ মাত্র ২৫ বছর বয়সে হরিয়ানা বিধানসভার ভোটে জয়ী হয়ে রাজ্য সরকারের শ্রম ও কর্মসংস্থান দপ্তরের ক্যাবিনেট মন্ত্রী হিসেবে দায়িত্ব গ্রহণ করেন। ১৯৮৭-৯০ পর্যন্ত হরিয়ানা বিধানসভায় পুনর্নিবাচিত হয়ে শিক্ষা, খাদ্য ও গণ-সরবরাহ দপ্তরের পূর্ণ মন্ত্রী হিসেবে দায়িত্ব পালন করেন। ১৯৯০-এ তিনি রাজ্যসভায় নির্বাচিত হন। ১৯৯৬-এ একাদশ লোকসভার সদস্য হিসেবে তিনি তথ্য ও সম্প্রচার মন্ত্রকের ক্যাবিনেট মন্ত্রী হিসেবে দায়িত্ব গ্রহণ করেন। দ্বাদশ লোকসভায় ১৯৯৮ সালে তিনি পুনর্নিবাচিত হন এবং তথ্য ও সম্প্রচার মন্ত্রকের পাশাপাশি অতিরিক্ত দায়িত্ব হিসেবে টেলিযোগাযোগ দপ্তরের দায়িত্বও সামলান। এরপর ১৯৯৮-এর অক্টোবরে তিনি দিল্লির প্রথম মহিলা মুখ্যমন্ত্রী হিসেবে দায়িত্ব গ্রহণ করেন। ২০০০ সালের এপ্রিলে শ্রীমতী স্বরাজ রাজ্যসভায় আরও একবার নির্বাচিত হন। সে বছরের সেপ্টেম্বর থেকে ২০০৩-এর জানুয়ারি পর্যন্ত কেন্দ্রীয় তথ্য ও সম্প্রচার মন্ত্রকের দায়িত্ব পালন করেন। ২০০৩-এর জানুয়ারি থেকে ২০০৪-এর মে পর্যন্ত তিনি একইসঙ্গে স্বাস্থ্য ও পরিবারকল্যাণ মন্ত্রকের পাশাপাশি সংসদীয় বিষয়ক মন্ত্রকেরও দায়িত্ব পালন করেন। ২০০৬-এর এপ্রিলে তিনি পুনরায় রাজ্যসভায় নির্বাচিত হন। পঞ্চদশ লোকসভায় ২০০৯-এ নির্বাচিত হয়ে তিনি ঐ বছরের ডিসেম্বর থেকে ২০১৪-র মে মাস পর্যন্ত বিরোধী দলনেত্রী হিসেবে দায়িত্ব পালন করেন। ২০১৪-র ষোড়শ লোকসভাতেও তিনি নির্বাচিত হন। সে বছরের মে থেকে ২০১৯-এর মে মাস পর্যন্ত পররাষ্ট্র বিষয়ক ক্যাবিনেট মন্ত্রী হিসেবে আসীন ছিলেন। শ্রীমতী স্বরাজ এক ব্যতিক্রমী নেত্রী তথা বাগ্মিতার জন্য স্মরণীয় হয়ে থাকবেন। তাঁর সহমর্মিতাও ছিল নজিরবিহীন। দক্ষ প্রশাসক হওয়ার পাশাপাশি তিনি সহজেই সাধারণ মানুষের কাছে পৌঁছে যেতে পারতেন। এর সুফল হিসেবেই দেশে কিংবা বিদেশে মানুষ যখনই সমস্যায় পড়েছেন, যোগাযোগের পর তিনি তাঁদের যথাসম্ভব সাহায্য করে তাঁদের হৃদয় জয় করেছেন। তাঁর এই চারিত্রিক গুণাবলীর জন্যই ২০১৭-তে মার্কিন দৈনিক ‘ওয়াল স্ট্রিট জার্নাল’ তাঁকে ভারতের সবচেয়ে জনপ্রিয় রাজনীতিক হিসেবে বর্ণনা করে। কেন্দ্রীয় মন্ত্রিসভা বিভিন্ন পদে আসীন থেকে দেশের প্রতি শ্রীমতী সুষমা স্বরাজের সেবার প্রশংসা করে। সরকার এবং সমগ্র দেশবাসীর পক্ষ থেকে শোকসন্তপ্ত পরিবারকে মন্ত্রিসভার তরফে আন্তরিক সমবেদনা জানানো হচ্ছে। /
ডঃ শ্যামা প্রসাদ মুখ্যার্জীর প্রয়াণ বার্ষিকীতে তাঁকে স্মরণ করেছেন প্রধানমন্ত্রী

নয়াদিল্লি, ২৩ জুন, ২০২২ প্রধানমন্ত্রী শ্রী নরেন্দ্র মোদী ডঃ শ্যামা প্রসাদ মুখার্জীর প্রয়াণ বার্ষিকীতে তাঁকে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেন, “ডঃ শ্যামা প্রসাদ মুখার্জীর প্রয়াণ বার্ষিকীতে আমি তাঁকে শ্রদ্ধার সঙ্গে স্মরণ করছি। ভারতের একতা ও অখন্ডতা বজায় রাখার জন্য তাঁর প্রদর্শিত পথ অদ্বিতীয়। এই লক্ষ্যে তিনি যে কাজ করেছেন, তার জন্য ভারতবাসী তাঁর কাছে চিরঋণী। দেশের উন্নয়নের জন্য নিরলস কাজ করেছেন তিনি। এক শক্তিশালী ও সমৃদ্ধ দেশ গঠনের স্বপ্ন দেখেছিলেন ডঃ শ্যামা প্রসাদ মুখ্যার্জী। আমরা তাঁরই স্বপ্ন পূরণে প্রতিশ্রুতিবদ্ধ”।
নরওয়ের প্রধানমন্ত্রী শ্রী জোনাস গাহর স্টোর-এর সঙ্গে প্রধানমন্ত্রীর টেলিফোনে কথোপকথন

নয়াদিল্লি, ৯ সেপ্টেম্বর ২০২২ প্রধানমন্ত্রী শ্রী নরেন্দ্র মোদী আজ, শুক্রবার নরওয়ের প্রধানমন্ত্রী শ্রী জোনাস গাহর স্টোর-এর সঙ্গে টেলিফোনে কথা বলেছেন। উন্নয়নশীল দেশগুলির পুনর্নবীকরণযোগ্য জ্বালানি প্রকল্পে আর্থিক সহায়তার জন্য বিভিন্ন উদ্যোগ সহ পারস্পরিক স্বার্থ-সংশ্লিষ্ট আন্তর্জাতিক ও দ্বিপাক্ষিক বিভিন্ন বিষয় নিয়ে তাঁরা আলোচনা করেছেন। উন্নয়নশীল দেশগুলির জন্য সঠিক সময়ে যথেষ্ট পরিমাণে জলবায়ু পরিবর্তন আটকাতে প্রয়োজনীয় তহবিলের যোগানের ওপর প্রধানমন্ত্রী গুরুত্ব দেন। তিনি বলেন, শ্রী স্টোর-এর অঙ্গীকার এক্ষেত্রে প্রশংসার যোগ্য। উভয় নেতা মহাসাগরীয় অর্থনীতি (ব্লু ইকনমি)-র জন্য টাস্ক ফোর্স গঠন সহ দ্বিপাক্ষিক বিভিন্ন সহযোগিতামূলক উদ্যোগের পর্যালোচনা করেছেন। পরিবেশ-বান্ধব হাইড্রোজেন জ্বালানি, জাহাজ চলাচল, বিজ্ঞান ও প্রযুক্তি এবং শিক্ষা সহ বিভিন্ন ক্ষেত্রে ভারত ও নরওয়ের মধ্যে সহযোগিতা বৃদ্ধি পাওয়ায় তাঁরা সন্তোষ প্রকাশ করেছেন।
এইচএফসিএল-এর আর্থিক পুনর্গঠনের সিদ্ধান্ত কেন্দ্রীয় মন্ত্রিসভার

হিন্দুস্তান ফার্টিলাইজার্স কর্পোরেশন লিমিটেডের (এইচএফসিএল) আর্থিক পুনর্গঠনের প্রস্তাবটি আজ অনুমোদিত হয় কেন্দ্রীয় মন্ত্রিসভার বৈঠকে। আলোচনাকালে বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী। অন্যান্য বিষয়ের মধ্যে এইচএফসিএল-কে দেওয়া কেন্দ্রীয় সরকারের ১,৯১৬ কোটি ১৪ লক্ষ টাকার ঋণ মকুব করার প্রস্তাবও সর্বসম্মতিক্রমে গৃহীত হয়। এছাড়াও, ঐ ঋণের ওপর যে ৭,১৬৩ কোটি ৩৫ লক্ষ টাকার ঋণ অনাদায়ী রয়েছে সেটিও মকুব করে দেয় কেন্দ্রীয় মন্ত্রিসভা। বিহার রাজ্য বিদ্যুৎ উৎপাদন কোম্পানি লিমিটেডের (বিএসপিজিসিএল) ৫৬ একর জমি হস্তান্তরের প্রস্তাবটিও আজ অনুমোদিত হয় মন্ত্রিসভার বৈঠকে। বারাউনি ইউনিটের দ্রুত পুনরুজ্জীবনে এইচএফসিএল-এর বকেয়া মিটিয়ে দেওয়ার লক্ষ্যেই মন্ত্রিসভার এই সিদ্ধান্ত। প্রসঙ্গত উল্লেখ্য, গ্যাস অথরিটি অফ ইন্ডিয়া লিমিটেডের জগদীশপুর-হলদিয়া গ্যাস পাইপলাইনটি চালু রাখতে প্রয়োজনীয় বিদ্যুৎ যোগানের ক্ষেত্রে বারাউনি ইউনিটটিকে বিশেষভাবে কাজে লাগানো হবে। /
প্রধানমন্ত্রী গৃহপালিত পশুর পায়ের খুর ও মুখে রোগ নিয়ন্ত্রণ সহ ব্যাকটেরিয়া ঘটিত ব্রুসেলোসিস সংক্রমণ প্রতিরোধে জাতীয় কর্মসূচির সূচনা করবেন

ধানমন্ত্রী শ্রী নরেন্দ্র মোদী মথুরায় আগামী বুধবার ১১ই সেপ্টেম্বর গৃহপালিত পশুর পায়ের খুর ও মুখের রোগ নিয়ন্ত্রণ সহ ব্যাকটেরিয়া ঘটিত ব্রুসেলোসিস সংক্রমণ প্রতিরোধের লক্ষ্যে জাতীয় কর্মসূচির সূচনা করবেন। এছাড়াও, তিনি কৃত্রিম উপায়ে গবাদি পশুর গর্বধারণ সংক্রান্ত জাতীয় কর্মসূচিরও উদ্বোধন করবেন। প্রধানমন্ত্রী শ্রী মোদী পশু-বিজ্ঞান ও আরোগ্য মেলা ঘুরে দেখবেন। এরপর, তিনি বাবুগড়ে গবাদি পশুর সিমেন ফেসিলিটি কেন্দ্র এবং দেশের ৬৮৭টি জেলায় কৃষি বিজ্ঞান কেন্দ্রে টিকাকরণ, রোগ নিয়ন্ত্রণ, কৃত্রিম উপায়ে গবাদি পশুর গর্ভধারণ ও উৎপাদনশীলতা নিয়ে এক কর্মশিবিরের সূচনা করবেন। গবাদি পশুর মুখ ও পায়ের খুরে রোগ নিয়ন্ত্রণ সহ ব্যাকটেরিয়া ঘটিত ব্রুসেলোসিস সংক্রমণ প্রতিরোধের লক্ষ্যে গৃহীত জাতীয় কর্মসূচি রূপায়ণে ১২ হাজার ৬৫২ কোটি টাকা খরচ করা হবে। এই কর্মসূচি ২০১৯ – ২০১৪ পর্যন্ত সারা দেশে রূপায়িত হবে। কর্মসূচি রূপায়ণের পুরো খরচ কেন্দ্রীয় সরকার বহন করবে। উদ্দেশ্য, টিকাকরণের মাধ্যমে ২০২৫ সালের মধ্যে ব্যাকটেরিয়া ঘটিত ব্রুসেলোসিস সংক্রমণ প্রতিরোধ করা এবং ২০৩০ সালের মধ্যে এই সংক্রমণ চিরতরে নির্মূল করা। …
কেন্দ্রীয় মন্ত্রিসভা বিএসএনএল ও এমটিএনএল-এর পুনরুজ্জীবনের পরিকল্পনা অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ফোর-জি স্পেকট্রাম বরাদ্দ, সরকারি বন্ডের মাধ্যমে তহবিল সংগ্রহ, কর্মচারী খাতে ব্যয়বরাদ্দ হ্রাস, বিভিন্ন সম্পত্তি বিক্রি এবং নীতিগতভাবে বিএসএনএল ও এমটিএনএল-এর সংযুক্তিকরণের মধ্য দিয়ে এই সংস্থা দুটির পুনরুজ্জীবনের প্রস্তাব অনুমোদন করেছে। বিএসএনএল ও এমটিএনএল – এই দুই রাষ্ট্রায়ত্ত সংস্থাকে ব্রডব্যান্ড সহ অন্যান্য ডেটা পরিষেবার ক্ষেত্রে ফোর-জি স্পেকট্রাম বরাদ্দের জন্য সরকার ২০,১৪০ কোটি টাকা অতিরিক্ত অর্থ দেবে। এই স্পেকট্রাম কেনার সময় ৩,৬৭৪ কোটি টাকা জিএসটি বাবদ যে অর্থ ব্যয় হবে সরকার বাজেট বরাদ্দের মাধ্যমে সেটিও বহন করবে। এই স্পেকট্রাম বরাদ্দের মাধ্যমে বিএসএনএল এবং এমটিএনএল বাজারে প্রতিযোগিতায় অংশ নেবে ও গ্রামাঞ্চল সহ বিস্তীর্ণ এলাকায় গ্রাহকদের উচ্চ গতিসম্পন্ন ডেটা পরিষেবা প্রদান করতে সক্ষম হবে। ঋণ পরিশোধের জন্য এবং ক্যাপেক্স, ওপেক্স সহ অন্যান্য পরিকাঠামো তৈরিতে বাজার থেকে বন্ডের মাধ্যমে দীর্ঘমেয়াদি ১৫ হাজার কোটি টাকা তোলা হবে। এই দুই সংস্থায় যে সমস্ত কর্মীদের বয়স ৫০ বা তার ঊর্ধ্বে তাঁদের জন্য স্বেচ্ছাবসর প্রকল্প চালু করা হবে। সরকার এই খাতে অতিরিক্ত ১৭,১৬৯ কোটি টাকা বরাদ্দ করেছে। বিএসএনএল ও এমটিএনএল-এর ঋণ পরিশোধ এবং পরিষেবার পরিসর বাড়ানোর লক্ষ্যে সম্পত্তি বিক্রি করতে পারবে। এছাড়া, এই দুই সংস্থার সংযুক্তিকরণের প্রশ্নে মন্ত্রিসভা নীতিগতভাবে সম্মতি দিয়েছে। বিএসএনএল এবং এমটিএনএল-এর পুনরুজ্জীবনের সিদ্ধান্ত রূপায়ণের ফলে গ্রামীণ এলাকা সহ দেশ জুড়ে এই সংস্থা দুটি গ্রাহকদের কাছে বিশ্বাসযোগ্য ও উন্নত পরিষেবা পৌঁছে দিতে সক্ষম হবে।
প্রধানমন্ত্রী সকাশে এ.আই.আই.বি.’র মনোনীত সভাপতি

প্রধানমন্ত্রী শ্রী নরেন্দ্র মোদির সঙ্গে সৌজন্য সাক্ষাৎ করলেন ‘এশিয়ান ইনফ্রাস্ট্রাকচার ইনভেস্টমেন্ট ব্যাংক’ (এ.আই.আই.বি.)-র মনোনীত সভাপতি মি. জিন লিকুন| সর্বসম্মত ভাবে এ.আই.আই.বি.’র প্রথম সভাপতি হিসাবে মনোনীত হওয়ার জন্য শ্রী লিকুনকে ধন্যবাদ জানান প্রধানমন্ত্রী| এশিয়ার পরিকাঠামোগত উন্নয়নে ‘ব্রিকস নিউ ডেভেলেপমেন্ট ব্যাংক-এর সঙ্গে এ.আই.আই.বি. এক বিশেষ কার্যকর ভুমিকা নেবে বলে প্রধানমন্ত্রী আশা প্রকাশ করেন| এ প্রসঙ্গে তিনি আঞ্চলিক যোগাযোগ বৃদ্ধির জন্য সড়ক, রেল ও বন্দরের উন্নয়নে জোর দেওয়ার কথা বলেন| তাছাড়া প্রধানমন্ত্রী গুরুত্বারোপ করেন জলবায়ু-স্থিতিস্থাপক পরিকাঠামো তৈরি এবং দীর্ঘস্থায়ী উন্নয়নের জন্য পরিচ্ছন্ন বিদ্যুত উদ্যোগের উপর, যা আর্থিক উন্নয়নে সহায়তা করবে এবং লক্ষ লক্ষ মানুষকে দারিদ্র্যের কবল থেকে মুক্ত করবে| এ.আই.আই.বি.’র প্রতিষ্ঠাতা সদস্য ও ব্যাঙ্কের দ্বিতীয় বৃহত্তম অংশীদার দেশ হিসাবে ভারত এই ব্যাঙ্কের সাফল্যের জন্য সার্বিক সহায়তা করবে বলে প্রধানমন্ত্রী আশ্বাস দিয়েছেন|
কেন্দ্রীয় মন্ত্রিসভা ইন্ডিয়ান ডিফেন্স অ্যাকাউন্টস্‌ সার্ভিসের ক্যাডার রিভিউ মঞ্জুর করল

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারতীয় ডিফেন্স অ্যাকাউন্টস্‌সার্ভিস (আইডিএএস)-এর ক্যাডার রিভিউ অনুমোদন করল। এই সিদ্ধান্তের ফলে আইডিএএস-এর২৩টি পদ বৃদ্ধি ঘটবে। এর মধ্যে একটি সর্বোচ্চ পর্যায়, ৬টি করে এইচএজি ও এসএজিপর্যায়ে এবং জেএজি পর্যায়ে ১০টি পদ রয়েছে। এই সঙ্গেই এইচএজি পর্যায়ে একটি, এসটিএসপর্যায়ে ১২টি এবং জেটিএস পর্যায়ে ১০টি পদের বিলুপ্তি ঘটবে।
শ্রী কেশুভাই প্যাটেলের প্রয়াণে প্রধানমন্ত্রীর শোকবার্তা

নয়াদিল্লি, ২৯ অক্টোবর, ২০২০ আজ দেশের, গুজরাটের এক মহান সুপুত্র আমাদের সবার থেকে অনেক দূরে চলে গেছেন। আমাদের প্রত্যেকের প্রিয় শ্রদ্ধেয় কেশুভাই প্যাটেলজির প্রয়াণে আমি অত্যন্ত দুঃখিত, শোকস্তব্ধ। শ্রদ্ধেয় কেশুভাইয়ের মৃত্যু আমার জন্য যে কোনও পিতাতুল্য ব্যক্তির মৃত্যুর মতো। তাঁর মৃত্যু আমার জন্য এক অপূরণীয় ক্ষতি। প্রায় ছয় দশক ধরে তাঁর রাজনৈতিক জীবনের অখণ্ড রূপে একটাই লক্ষ্য ছিল, তা হল – রাষ্ট্রভক্তি, রাষ্ট্রহিত। কেশুভাই একটি অতুলনীয় ব্যক্তিত্বের অধিকারী ছিলেন। একদিকে তাঁর ব্যবহারে সৌম্যতা, আর অন্যদিকে সিদ্ধান্ত নেওয়ার ক্ষেত্রে দৃঢ় ইচ্ছাশক্তি ছিল তাঁর ব্যক্তিত্বের প্রধান বৈশিষ্ট্য। তিনি নিজের জীবনের প্রতিটি মুহূর্ত সমাজের জন্য, সমাজের প্রত্যেক বর্গের মানুষের সেবায় সমর্পণ করে দিয়েছিলেন। তাঁর প্রতিটি কাজ ছিল গুজরাটের উন্নয়নের জন্য, তাঁর প্রতিটি সিদ্ধান্ত ছিল প্রত্যেক গুজরাটিকে ক্ষমতায়িত করার জন্য। একটি অত্যন্ত সাধারণ কৃষক পরিবারে জন্মগ্রহণ করে কেশুভাই কৃষক ও দরিদ্র মানুষের দুঃখকে খুব ভালোভাবে বুঝতেন, তাঁদের সমস্যাগুলি বুঝতেন। কৃষকদের কল্যাণই তাঁর জীবনে সর্বোচ্চ অগ্রাধিকার পেত। নবীন বয়সে বিধায়ক হিসেবে, তারপর সাংসদ হিসেবে ও পরবর্তী সময়ে মন্ত্রী কিংবা মুখ্যমন্ত্রী হিসেবে কেশুভাই তাঁর সমস্ত পরিকল্পনায়, সমস্ত সিদ্ধান্তে কৃষকদের হিতকেই সর্বোচ্চ অগ্রাধিকার দিয়েছেন। গ্রাম, গরীব, কৃষকদের জীবন সহজ করে তোলার জন্য তিনি যে কাজ করেছেন, রাষ্ট্রভক্তি এবং জনগণের প্রতি ভক্তির যে আদর্শ নিয়ে তিনি সারা জীবন যেভাবে চলেছেন, তা প্রজন্ম থেকে প্রজন্মান্তরে আমাদের প্রেরণা জুগিয়ে যাবে। কেশুভাই গুজরাটের প্রতিটি রং, তাঁর শিরা-ধমনীর মতো চিনতেন। তিনি জনসঙ্ঘ ও ভারতীয় জনতা পার্টিকে গুজরাটের প্রতিটি প্রান্তে পৌঁছে দিয়েছেন, প্রত্যেক প্রান্তকে শক্তিশালী করেছেন। আমার মনে আছে, জরুরি অবস্থার দিনগুলিতে কিভাবে কেশুভাই গণতন্ত্র রক্ষার জন্য লড়াই করেছেন, সম্পূর্ণ শক্তি দিয়ে লড়াই করেছেন। কেশুভাই আমার মতো অনেক সাধারণ কর্মকর্তাদের অনেক কিছু শিখিয়েছেন, সর্বদা আলোকবর্তিকা হিসেবে পথ দেখিয়েছেন। প্রধানমন্ত্রী হওয়ার পরও আমি নিরন্তর তাঁর সঙ্গে যোগাযোগ রেখেছি। গুজরাট গেলে আমি যখনই সুযোগ পেতাম, আমি তাঁর আশীর্বাদ নিতে গিয়েছি। এই তো কয়েক সপ্তাহ আগেই, সোমনাথ ট্রাষ্ট্রের ভার্চ্যুয়াল বৈঠকের সময়েও আমার তাঁর সঙ্গে কথাবার্তা হয়েছে এবং তিনি খুব খশি মনে কথা বলছিলেন। করোনার এই সঙ্কটকালে তাঁর সঙ্গে আমার ফোনেও অনেকবার কথা হয়েছে। আমি তাঁর স্বাস্থ্য সম্পর্কে খোঁজখবর নিয়েছি। প্রায় ৪৫ বছর ঘনিষ্ট সম্পর্ক ছিল। সংগঠন থেকে শুরু করে বিভিন্ন আন্দোলনে অংশগ্রহণ, প্রশাসনের বিভিন্ন বিষয় – আজ একসঙ্গে অনেক ঘটনা আমার মনে পড়ে যাচ্ছে। আজ ভারতীয় জনতা পার্টির প্রত্যেক কর্মকর্তা আমার মতোই অত্যন্ত দুঃখিত। আমি আমার সমস্ত সমবেদনা কেশুভাই প্যাটেলের পরিবারকে জানাই, তাঁর প্রিয়জনদের জানাই। এই দুঃখের সময়ে আমি তাঁর পরিবারের সঙ্গে নিরন্তর সম্পর্ক রেখে যাচ্ছি। আমি ঈশ্বরের কাছে প্রার্থনা করি, তিনি যেন কেশুভাইকে তাঁর চরণে স্থান দেন, তাঁর আত্মাকে শান্তি দেন। ওম শান্তি!!!
শৌর্য দিবসে কেন্দ্রীয় সংরক্ষিত পুলিশ বাহিনীর(সিআরপিএফ) জওয়ানদের অভিনন্দন জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ শৌর্য দিবসে কেন্দ্রীয় সংরক্ষিত পুলিশ বাহিনীর জওয়ানদের অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, ” সিআরপিএফ জওয়ানরা বীরত্বের জন্যই অধিক পরিচিত। সিআরপিএফ’ এর শৌর্য দিবসে আমি নির্ভীক জওয়ানদের অভিনন্দন জানাচ্ছি এবং ১৯৬৫ সালে গুজরাটের সর্দার প্যাটেল সীমান্তে সিআরপিএফ জওয়ানরা যে সাহসিকতার পরিচয় দিয়েছিলেন তা চিরস্মরণীয় হয়ে আছে। বীর সেনানীদের আত্মত্যাগ কখনোই ভোলার নয় “।
প্রধানমন্ত্রীকে টেলিফোনে বিশ্ব নেতৃবৃন্দের শুভেচ্ছা

২০১৯ – এর সাধারণ নির্বাচনে বিপুল জয়লাভের জন্য বিশ্ব নেতৃবৃন্দ প্রধানমন্ত্রী শ্রী নরেন্দ্র মোদীকে টেলিফোনে শুভেচ্ছা জানিয়েছেন। শুভেচ্ছা-জ্ঞাপকদের মধ্যে রয়েছেন – বাংলাদেশের প্রধানমন্ত্রী শ্রীমতী শেখ হাসিনা, ভুটানের রাজা জিগমে খেসার নামগিয়েল ওয়াংচুক, ভুটানের প্রধানমন্ত্রী ডঃ লোটে শেরিং, নেপালের প্রধানমন্ত্রী শ্রী কে পি শর্মা ওলি, মালদ্বীপের রাষ্ট্রপতি শ্রী ইব্রাহিম মহম্মদ সোলিহ্‌, শ্রীলঙ্কার প্রধানমন্ত্রী শ্রী রনিল বিক্রমাসিংহে, রাশিয়ার রাষ্ট্রপতি শ্রী ভ্লাদিমির পুতিন, ফ্রান্সের রাষ্ট্রপতি শ্রী ইমানুয়েল ম্যাঁক্র, জাপানের প্রধানমন্ত্রী শিনজো আবে, অস্ট্রেলিয়ার প্রধানমন্ত্রী শ্রী স্কট মরিসন, মরিশাসের প্রধানমন্ত্রী প্রবীন্দ জগন্নাথ, সংযুক্ত আরব আমীরশাহীর যুবরাজ মহম্মদ বিন জায়েদ এবং ইজরায়েলের বেনজামিন নেতানিয়াহু। প্রধানমন্ত্রী মোদীকে উষ্ণ শুভেচ্ছা ও অভিনন্দন জানিয়ে বিশ্ব নেতৃবৃন্দ এক সুরে বলেছেন, প্রধানমন্ত্রী শ্রী নরেন্দ্র মোদীর নেতৃত্বের প্রতি ভারতবাসীর যে দৃঢ় প্রত্যয় ব্যক্ত হয়েছে, তা সাধারণ মানুষের ঐতিহাসিক জনাদেশকেই প্রতিফলিত করে। বিশ্ব নেতৃবৃন্দের প্রশংসা ও শুভেচ্ছার প্রতি তাঁর কৃতজ্ঞতা প্রকাশ করে প্রধানমন্ত্রী বলেছেন, সাধারণ নির্বাচন বিশ্বের বৃহত্তম ভারতীয় গণতন্ত্রের সুদৃঢ়তাকেই প্রতিফলিত করে। পারস্পরিক স্বার্থবাহী দ্বিপাক্ষিক সম্পর্ক এবং বহুক্ষেত্রীয় সহযোগিতা গড়ে তুলতে তাঁদের সমর্থনের জন্য বিশ্ব নেতৃবৃন্দকে ধন্যবাদ জানিয়ে প্রধানমন্ত্রী এই সম্পর্ককে আরও নিবিড় ও মজবুত করতে সকলে মিলে একযোগে কাজ করার ব্যাপারে তাঁর গভীর আগ্রহের কথা প্রকাশ করেন। সোশাল মিডিয়া ও অন্যান্য মাধ্যমে বিশ্বের আরও যে সমস্ত নেতৃবৃন্দ তাঁকে অভিনন্দন ও শুভেচ্ছা জানিয়েছেন, প্রধানমন্ত্রী তাঁদের প্রতিও কৃতজ্ঞতা প্রকাশ করেন।
ভারতের প্রধানমন্ত্রীর সঙ্গে দূরভাষ বার্তায় আলোচনা নেপালের প্রধানমন্ত্রীর

নেপালের প্রধানমন্ত্রী শ্রী পুষ্প কমল দহল ‘প্রচণ্ড’ মঙ্গলবার দূরভাষে কথা বলেন ভারতেরপ্রধানমন্ত্রী শ্রী নরেন্দ্র মোদীর সঙ্গে। ভারত-নেপাল সম্পর্কের সাম্প্রতিকঅগ্রগতি সম্পর্কে তাঁরা আলোচনা ও মতবিনিময় করেন দূরভাষ বার্তায়। নেপালেরপ্রেসিডেন্ট শ্রীমতী বিদ্যা দেবী ভাণ্ডারীর সদ্য সমাপ্ত সফল ভারত সফরের কথাও উঠেআসে তাঁদের আলোচনাকালে। সংবিধানরূপায়ণের প্রক্রিয়ায় সংশ্লিষ্ট সকল পক্ষকে যুক্ত করার যে প্রচেষ্টা চালাচ্ছে নেপালসরকার, সে সম্পর্কে শ্রী মোদীকে অবহিত করেন নেপালের প্রধানমন্ত্রী। তিনি জানান,প্রায় ২০ বছরের সময়কালের মধ্যে এই প্রথম স্থানীয় ও আঞ্চলিক পর্যায়ের নির্বাচনঅনুষ্ঠিত হতে চলেছে নেপালে। এই কাজে ভারতের প্রধানমন্ত্রীর সহযোগিতাও প্রার্থনাকরেন তিনি। শান্তি,স্থিতিশীলতা এবং আর্থ-সামাজিক রূপান্তরের লক্ষ্যে নেপালের জাতীয় প্রচেষ্টায় ভারতেরসরকার ও জনসাধারণের পক্ষ থেকে শুভেচ্ছার কথা ব্যক্ত করেন ভারতের প্রধানমন্ত্রী।নেপালের স্থানীয় ও আঞ্চলিক পর্যায়ের নির্বাচনে ভারত সম্ভাব্য সকল ক্ষেত্রেইসহযোগিতা করবে বলে তিনি আশ্বাস দেন পুষ্প কমল দহলকে। দু’দেশেরজনসাধারণের কল্যাণে বিভিন্ন ক্ষেত্রে ভারত-নেপাল সহযোগিতাকে আরও এগিয়ে নিয়ে যেতেপারস্পরিক প্রতিশ্রুতিরও পুনরুচ্চারণ করেন দুই প্রধানমন্ত্রী। /…
ওডিশার মুখ্যমন্ত্রী শ্রী হেমানন্দ বিসওয়ালের প্রয়াণে প্রধানমন্ত্রীর শোক প্রকাশ

নতুনদিল্লি, ২৫শে ফেব্রুয়ারি, ২০২২ প্রধানমন্ত্রী শ্রী নরেন্দ্র মোদী, ওডিশার প্রাক্তন মুখ্যমন্ত্রী শ্রী হেমানন্দ বিসওয়ালের প্রয়াণে শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “ওডিশার প্রাক্তন মুখ্যমন্ত্রী শ্রী হেমানন্দ বিসওয়ালের প্রয়াণে আমি মর্মাহত। দীর্ঘদিন ধরে তিনি জনজীবনে সক্রিয় ছিলেন এবং সাধারণ মানুষের কল্যাণে নানা কাজ করেছেন। শোকের এই মুহূর্তে তাঁর পরিবার পরিজন ও সমর্থকদের প্রতি আমি সমবেদনা জানাই। ওঁ শান্তি।“ /
পলিমেটালিকখন্ডের অনুসন্ধানে আইএসএ’র সঙ্গে চুক্তির মেয়াদ বৃদ্ধি  :  অনুমোদন কেন্দ্রীয় মন্ত্রিসভা

সমুদ্রগর্ভেপলিমেটালিক খন্ডের অনুসন্ধানে ভারতের ভূ-বিজ্ঞান মন্ত্রক এবং ইন্টারন্যাশনাল সিবেডঅথরিটি ( আইএসএ)-এর চুক্তিটিকে আরও পাঁচ বছর বাড়ানোর প্রস্তাবেঅনুমোদন দিল কেন্দ্রীয় মন্ত্রিসভা। আজ এখানে প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত হয় মন্ত্রিসভার বৈঠকটি। চুক্তিটির মেয়াদ বৃদ্ধির ফলে তা কার্যকরথাকবে আগামী ২০২২ সাল পর্যন্ত। আগের চুক্তিটি আগামী বছর ২৪ মার্চ তারিখে শেষ হওয়ারকথা ছিল। চুক্তিরমেয়াদ বৃদ্ধির ফলে ভারত মহাসাগরের মধ্যভাগে পলিমেটালিক খন্ড অনুসন্ধানের পূর্ণঅধিকার বজায় থাকবে ভারতের ওপর। এর ফলে, যে সমস্ত সম্পদের বাণিজ্যিক তথা কৌশলগতমূল্য রয়েছে, সেগুলির অনুসন্ধান ও আহরণের ক্ষেত্রে নতুন নতুন সুযোগের দ্বার ভারতেরকাছে উন্মুক্ত হবে। এছাড়াও, ভারত মহাসাগর অঞ্চলে অন্যান্য দেশগুলি অনুসন্ধানেরকাজে ব্যস্ত থাকলেও সেখানে ভারতের উপস্থিতি ও অংশগ্রহণ বিশেষভাবে গুরুত্ব পাবে। প্রসঙ্গতউল্লেখ্য, পলিমেটালিক খন্ড হল অনেকটা আলু আকৃতির। সাধারণত গভীর সমুদ্রে এগুলির সন্ধানপাওয়া যায়। ম্যাঙ্গানিজ ও লোহা ছাড়াও এই খন্ডগুলিতে রয়েছে নিকেল, তামা, সিসা,মলিবডেনাম, ক্যাডমিয়াম, ভ্যানাডিয়াম, টাইটানিয়াম ইত্যাদি। এগুলির মধ্যে নিকেল,কোবাল্ট এবং তামা হল অর্থনৈতিক এবং কৌশলগত দিক থেকে খুবই গুরুত্বপূর্ণ প্রাকৃতিকসম্পদ। অন্যদিকে, মলিবডেনাম, ক্যাডমিয়াম, ভ্যানাডিয়াম ও টাইটানিয়াম হল ভঙ্গুর ধাতবমৌলবিশেষ।
বিশ্ব সুফি ফোরামে আজ ভাষণ দেবেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ সন্ধ্যায় ভাষণ দেবেন নয়াদিল্লিতে আয়োজিত বিশ্ব সুফি ফোরামে। বিশ্বে সন্ত্রাসবাদের মোকাবিলায় সুফিবাদের ভূমিকা সম্পর্কে বিশেষ আলোচনা ও মত বিনিময়ের লক্ষ্যে এই ফোরামের আহ্বান জানিয়েছে নিখিল ভারত উলামা ও মাশাইখ বোর্ড। ধর্মের নামে ক্রমবর্ধমান হিংসা ও সন্ত্রাসের মোকাবিলার বিকল্প পথ সম্পর্কে আলোচনা ও মত বিনিময়ের অবকাশ থাকবে ফোরামের এই মঞ্চটিতে। ইসলামের আদর্শবাদ সম্পর্কে আলাপ-আলোচনার একটি আন্তর্জাতিক কেন্দ্র হিসেবে ভারতের অবস্থান ও ভূমিকার কথাও আলোচ্যসূচিতে স্থান পাবে বলে আশা করা হচ্ছে। চারদিনের এই ফোরামে ২০০ জনেরও বেশি প্রতিনিধি যোগ দেবেন। বিশ্বের অন্যান্য ২০টি দেশের আধ্যাত্মিক নেতা, বিদগ্ধজন ও শিক্ষাবিদরা আলোচনায় অংশ নেবেন বলে মনে করা হচ্ছে। মিশর, জর্ডান, তুরস্ক, যুক্তরাজ্য, মার্কিন যুক্তরাষ্ট্র, কানাডা এবং পাকিস্তান সহ বিভিন্ন দেশের ধর্মীয় নেতারা এখানে তাঁদের বক্তব্য পেশের সুযোগ পাবেন। /
লোকমান্য বাল গঙ্গাধর তিলকের জন্মবার্ষিকীতে শ্রদ্ধার্ঘ্য প্রধানমন্ত্রীর

লোকমান্যবাল গঙ্গাধর তিলকের জন্মবার্ষিকী উপলক্ষে তাঁর স্মৃতির উদ্দেশ্যে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী । এক বার্তায় তিনি বলেছেন, “মহানবাল গঙ্গাধর তিলক বহু দেশবাসীকে স্বাধীনতা সংগ্রামে ঝাঁপিয়ে পড়ার কাজে উৎসাহযুগিয়েছিলেন। তাঁর জন্মবার্ষিকীতে জানাই আমার সশ্রদ্ধ প্রণাম। লোকমান্যতিলকের কর্মপ্রচেষ্টা ভারতীয় জনসাধারণের মধ্যে গর্ব ও আত্মবিশ্বাসের মতো প্রয়োজনীয়এক মানসিকতার জন্ম দিয়েছিল, যা ভারতের ইতিহাসকে এক নতুন রূপদান করেছে।” /
পুলিশ প্রশিক্ষণ ও উন্নয়ন সংক্রান্ত বিষয়েভারত-আফগানিস্তান সহযোগিতা  :  মউ স্বাক্ষরের প্রস্তাবে সম্মতিকেন্দ্রীয় মন্ত্রিসভার

পুলিশ প্রশিক্ষণ ও উন্নয়ন সম্পর্কিত বিষয়েপ্রযুক্তিগত সহযোগিতা প্রসারের লক্ষ্যে ভারত ও আফগানিস্তানের মধ্যে এক মউস্বাক্ষরের প্রস্তাবে আজ অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রীনরেন্দ্র মোদীর নেতৃত্বে এখানে অনুষ্ঠিত মন্ত্রিসভার বৈঠকে এই অনুমোদনদানেরসিদ্ধান্ত গ্রহণ করা হয়। প্রস্তাবিত মউটি আফগানিস্তানের জাতীয় পুলিশবাহিনীর দক্ষতা এবং কর্মক্ষমতা বৃদ্ধির লক্ষ্যে দ্বিপাক্ষিক সহযোগিতা প্রসারেরপাশাপাশি সংশ্লিষ্ট অঞ্চলের নিরাপত্তা পরিস্থিতিকেও আরও জোরদার করে তোলার কাজেসাহায্য করবে। মউ স্বাক্ষরের দিন থেকে পরবর্তী পাঁচ বছরের জন্যএই সহযোগিতা চুক্তি বহাল থাকবে। তবে, কোনও রকম পরিবর্তন বা সংশোধন ছাড়াই এই চুক্তিআরও পাঁচ বছরের জন্য সম্প্রসারিত করা যেতে পারে।
‘বিকলাঙ্গ’ নয়, ‘দিব্যাঙ্গ’ শব্দ ব্যবহারের ওপর জোর দিলেন প্রধানমন্ত্রী : বারাণসীর সামাজিক অধিকারিতা শিবিরে

নয়াদিল্লি, ২২ জানুয়ারি, ২০১৬ প্রধানমন্ত্রী শ্রী নরেন্দ্র মোদী আজ বারাণসীর এক সামাজিক অধিকারিতা শিবিরে প্রতিবন্ধীদের মধ্যে সেলাই মেশিন, ব্রেইল, শ্রবণযন্ত্র, হাঁটাচলা করার জন্য ছড়ি এবং অন্যান্য সহায়ক সাজসরঞ্জাম বিতরণ করেন। গ্রহীতাদের মধ্যে অনেকেই ছিলেন বিধবা মহিলা। এই উপলক্ষে, শিবিরে প্রদত্ত এক ভাষণে প্রধানমন্ত্রী তাঁর দায়িত্বভার গ্রহণের পূর্বের কথা স্মরণ করে বলেন, তিনি কথা দিয়েছিলেন যে তাঁর সরকার দরিদ্র ও অবহেলিতদের সেবায় বিশেষভাবে নজর দেবে। এই কারণে ইতিমধ্যেই কেন্দ্রীয় সরকার এ ব্যাপারে বেশ কিছু পদক্ষেপ গ্রহণ করেছে। প্রধানমন্ত্রী বলেন, বারাণসীর এই শিবিরটি দেশের বিভিন্ন প্রান্তে অনুষ্ঠিত এই ধরণের শিবিরের অন্যতম। তাঁর সরকার ক্ষমতায় আসার পর থেকে এই ধরণের শিবির অনুষ্ঠিত হয়ে আসছে বলে তিনি উল্লেখ করেন। পূর্ববর্তী সরকারগুলির তুলনায় এই সংখ্যা যে অনেক বেশি সে কথারও উল্লেখ করেন প্রধানমন্ত্রী। তিনি বলেন, সহায়ক যন্ত্রপাতি ও সাজসরঞ্জাম বিতরণের ক্ষেত্রে মধ্যস্বত্বভোগী বা দালালদের কোনও স্থান নেই। শ্রী মোদী বলেন, দালালদের উৎখাত করতে তাঁর সরকার দৃঢ় ও কঠোর পদক্ষেপ গ্রহণ করেছে। এই কারণে, তিনি ব্যক্তিগত আক্রমণেরও শিকার হয়ে পড়েছেন। কিন্তু, কোনওভাবেই তিনি তাঁর সংকল্পের পথ থেকে বিচ্যুত হবেন না বলে প্রধানমন্ত্রী দ্ব্যর্থহীনভাবে ঘোষণা করেন। তিনি বলেন, সমাজের দরিদ্র ও দুর্বলতর মানুষের স্বার্থেই তাঁর এই দৃঢ় সংকল্প। প্রতিবন্ধকতা বোঝাতে ‘বিকলাঙ্গ’ শব্দটির পরিবর্তে ‘দিব্যাঙ্গ’ শব্দ ব্যবহারের ওপর জোর দিয়েছেন প্রধানমন্ত্রী। তিনি বলেন, এই ধরণের মানুষদের অক্ষমতা কোনওভাবেই তুলে ধরা উচিৎ নয়, বরং অন্যান্য ক্ষেত্রে তাঁদের যে অসাধারণ ক্ষমতা রয়েছে, সেগুলিরই উল্লেখ করা প্রয়োজন। আজ আধুনিক যাত্রী স্বাচ্ছন্দ্যযুক্ত মহামনা এক্সপ্রেস চালু করার জন্য রেল কর্তৃপক্ষকে অভিনন্দন জানান প্রধানমন্ত্রী। ট্রেনটির প্রারম্ভিক যাত্রারও তিনি আনুষ্ঠানিক সূচনা করেন। অনুষ্ঠানে যোগ দিতে আসা বেশ কিছু মানুষ বাস দুর্ঘটনার ফলে আহত হওয়ায় প্রধানমন্ত্রী দুঃখ প্রকাশ করেন। তিনি বলেন, আহতদের চিকিৎসা ও সেবায় যাতে কোনও ত্রুটি না থাকে সেজন্য মন্ত্রী ও আধিকারিকরা হাসপাতালে ছুটে গেছেন। সামান্য আঘাত সত্ত্বেও যাঁরা অনুষ্ঠানে উপস্থিত ছিলেন, তাঁদের সঙ্গেও কথা বলেন প্রধানমন্ত্রী।
প্রধানমন্ত্রীর  আয়ুষ্মান ভারত প্রকল্পের সূচনারপ্রস্তুতি পর্যালোচনা করেছেন

প্রধানমন্ত্রীনরেন্দ্র মোদী সোমবার আয়ুষ্মান ভারত প্রকল্পের সূচনার প্রস্তুতি পর্যালোচনা করেন । জাতীয় স্বাস্হ্য সুরক্ষা কর্মসূচীর আওতায় এই প্রকল্পের কথা সাম্প্রতিক কেন্দ্রীয়বাজেটে ঘোষিত হয়েছিল । দু ’ ঘন্টার এক উচ্চপর্যায়ের বৈঠকে, প্রধানমন্ত্রীর কার্যালয়, স্বাস্হ্যও পরিবার কল্যাণ মন্ত্রক এবং নীতি আয়োগের শীর্ষস্হানীয় আধিকারিকরা প্রধানমন্ত্রীকেএই প্রকল্পে এ যাবৎ কাজের অগ্রগতি বিষয়ে অবহিত করেন । এই প্রকল্পটি যাতে সুন্দরভাবে শুরু করা যায়, সে বিষয়ে এই বৈঠকে আলোচনা হয় । এই কর্মসূচিতেপ্রত্যেক পরিবারকে ৫ লক্ষ টাকার স্বাস্হ্য বিমার সুরক্ষা প্রদান করা হবে । দেশের ১০ কোটিরও বেশি দরিদ্র এবং প্রান্তিক পরিবারকে এই প্রকল্পের অন্তর্ভুক্তকরার লক্ষ্যমাত্রা নেওয়া হয়েছে । এই প্রকল্পের সুবিধাপ্রাপকরা সারাভারতে সর্বত্র নগদহীন বিমার সুবিধা পাবেন । প্রধানমন্ত্রীস্বাস্হ্যকেন্দ্রগুলির মাধ্যমে সার্বিক প্রাথমিক স্বাস্হ্য পরিষেবা প্রদানেরবিষয়েও প্রস্তুতি নিয়ে পর্যালোচনা করেন । প্রধানমন্ত্রী সংশ্লিষ্ট আধিকারিকদের,দরিদ্র এবং সমাজের দুর্বলতর শ্রেণীর মানুষের কাছে এই প্রকল্পের সুবিধা যাতে পৌঁছেদেওয়া যায় সেই লক্ষ্যে কাজ আহ্বান জানান ।
জন –অভিযোগ সম্পর্কিত বিভিন্ন বিষয়ের পর্যালোচনা করলেন প্রধানমন্ত্রী ‘প্রগতি’র মাধ্যমে

জনসাধারণের ক্ষোভ ও অভিযোগ সংক্রান্ত বিভিন্ন বিষয় আজ খতিয়ে দেখলেন প্রধানমন্ত্রী শ্রী নরেন্দ্র মোদী। এজন্য তথ্যপ্রযুক্তিভিত্তিক ‘প্রগতি’র মঞ্চটিকে ব্যবহার করেন তিনি। জন-অভিযোগ নিরসনের বিষয়টির ওপর গুরুত্ব আরোপ করে ৬০ দিনের মধ্যে এই সমস্ত অভাব-অভিযোগের নিষ্পত্তির নির্দেশ দেন প্রধানমন্ত্রী। আগামী এক মাসের মধ্যে অভিযোগের বিষয়গুলি সম্পর্কে দ্রুত ব্যবস্থা নেওয়ারও কথাও বলেন তিনি। এ ব্যাপারে হস্তক্ষেপ করার জন্য শীর্ষ কর্তা-ব্যক্তিদের তাঁর নির্দেশের কথা পুনরায় স্মরণ করিয়ে দেন প্রধানমন্ত্রী। এছাড়া, রেল, সড়ক, বিদ্যুৎ এবং তেল সংক্রান্ত বিভিন্ন পরিকাঠামো প্রকল্পের অগ্রগতিও আজ খতিয়ে দেখেন প্রধানমন্ত্রী। এই প্রকল্পগুলি বর্তমানে মধ্যপ্রদেশ, ছত্তিশগড়, হরিয়ানা, রাজস্থান, গুজরাট, মহারাষ্ট্র, কর্ণাটক, উত্তরপ্রদেশ, বিহার এবং ঝাড়খণ্ডে রূপায়িত হচ্ছে। বাণিজ্যিক কাজকর্মকে সহজতর করে তোলার কাজ কতটা এগিয়ে গেছে তাও খুঁটিয়ে দেখেন প্রধানমন্ত্রী। এই প্রসঙ্গে তিনি বলেন, বিনিয়োগের ক্ষেত্রে বিভিন্ন রাজ্যে বেশ ভালোরকম অগ্রগতি লক্ষ্য করা গেছে। এ ব্যাপারে ইতিবাচক দৃষ্টিভঙ্গি নিয়ে আরও এগিয়ে যাওয়ার পরামর্শ দেন তিনি। ডিজিটাল ইন্ডিয়ার মাধ্যমে যে সমস্ত কর্মসূচির কাজ হাতে নেওয়া হয়েছে সে সম্পর্কেও খোঁজখবর নেন শ্রী মোদী। জমি-জমা সংক্রান্ত নথিপত্রের ডিজিটাল প্রথায় সংরক্ষণের বিষয়টি পরীক্ষা করে সমস্ত নথিপত্রকে যত তাড়াতাড়ি সম্ভব আধারের সঙ্গে যুক্ত করার কথা বলেন তিনি। প্রধানমন্ত্রী ফসল বিমা যোজনার সফল রূপায়ণে এই বিষয়টি বিশেষ গুরুত্বপূর্ণ বলে তিনি মন্তব্য করেন। বৈদ্যুতিন প্রথায় নাগরিক পরিষেবা প্রসারের অগ্রগতির বিষয়টি খতিয়ে দেখে প্রধানমন্ত্রী জেলাভিত্তিক পর্যালোচনা ব্যবস্থা গড়ে তোলার আহ্বান জানান। এক্ষেত্রে অনলাইনে কোন কোন পরিষেবা দেওয়ার কাজ শুরু হয়েছে তা খুঁটিয়ে দেখতে বলেন তিনি। সামাজিক ক্ষেত্রগুলির কাজকর্ম পর্যালোচনাকালে বিধবা পেনশন কর্মসূচির অগ্রগতির বিষয়টি সম্পর্কেও খোঁজখবর নেন তিনি। এছাড়া, কুষ্ঠ নির্মূলকরণ কর্মসূচির অগ্রগতি সম্পর্কেও জিজ্ঞাসাবাদ করেনপ্রধানমন্ত্রী।